hu hu hu hu hu hu it hu hu hu hu hu hu hu en hu hu hu hu hu en hu hu hu hu de hu pt hu en hu hu en hu hu hu hu en hbs_lat hu hu hu hu hu hu hu hu hu hu hu hu hu hu hu en hu hu hu hu hu hu hu hu hu hu hu nl hu hu hu fi hu hu hu ms hu sv hu hu hu hu hu hu hu hu hu hu hu en en es en hu hu hu hu en hu en hu hu hu pl hu hu hu hu ru hu hu hu en hu hu ru hu ru hu en hu en hu hu en hu hu hu hu hu hu hu hu hu hu hu hu it hu hu hu hu hu hu hu en hu hu hu hu hu en hu hu hu hu de hu pt hu en hu hu en hu hu hu hu en hbs_lat hu hu hu hu hu hu hu hu hu hu hu hu hu hu hu en hu hu hu hu hu hu hu hu hu hu hu nl hu hu hu fi hu hu en
Létező és nem létező irodalom
Hideg van és vékony a kopott pokróc. Valahol elillant a gáz, ezért nincs fűtés. A rokonait szidta, amiért erre nem figyelmeztették. Azt mondták, hogy törölközőt, wc-papírt, esernyőt vigyen magával. Esernyőt minek?, hüledezett. Hátha beázik a kórházi mennyezet, és az esővíz ilyenkor már hideg, legalább annyira, mint a mosdó melegvíz csapjából csöpögő lé, ha nincs éppen csőrepedés, mert akkor onnan se csöpög semmi.
Szóval fázott, ráadásul egész éjszaka nem tudott aludni. A tőle jobbra és balra fekvő beteg is jajgatott egész éjjel. Nyolc órára, valamivel a nővérke reggeli vizitje előtt, a jobb oldali beteg befejezte a jajgatást. Örökre. Később jött a növérke, betakarta a jajgatását abbahagyó páciensét. A többi beteget megnyugtatta, két napon belül elszállítják.
Amikor a nővérke visszatért, teát hozott magával egy fémkancsóban.
Remélte, hogy a teától majd átmelegszik egy kicsit, de csalódnia kellett, a meleg italból nem jutott neki, mert nem volt bögréje. Ezért is dühös lett a rokonaira. Ezt egyikük sem említette. Azt mondták, ne féljen, minden rendben lesz, meg fog gyógyulni. Ehhez talán nem kell bögre?
Másnap már ebédet sem kapott, ugyanis tányért, valamint kést és villát sem hozott magával. Anélkül meg mivel egyen? De legalább a halottat elszállították. Hamarabb, mint ahogy megígérték.
A harmadik napon alábbhagyott a jajgatás, de orrfacsaró szarszag terjengett a kórteremben. A nővérke vállat vont, sajnos a beteg magától már nem tud kimenni a wc-re. Kérte a nővérkét, legalább tegyenek alá egy kacsát. Tömör választ kapott. Ez itten kórház, nem kacsafarm.
Két nappal később már a kezelő orvosát és a nővérkét is hiába várta, a takarítónő jött csak, felmosóronggyal borogatni egy beteg fejét. Elcsukló hangon közölte: az orvosok és az ápolónők ma reggel Angliába távoztak sokezer fontos ügyben. A betegeknek már lehet annyi tapasztalatuk, hogy egymást gyógyítsák.
Aznap este végre sikerült elaludnia, reggel majdnem vidáman ébredt. Szép, szívderítő álma volt. Egy vadonatúj stadion puha gyepén feküdt, futballisták masszírozták edzőjük felügyelete mellett. A lelátók üresek voltak, csend honolt a stadionban, csak a csapatukhoz hűséges orvosi stáb serénykedett. Minden beteget megvizsgáltak és soha el nem nyert kupákban hoztak frissítő italokat.
Jókedve mégsem tartott sokáig, hiszen körültekintve a kórtermen rájött, látomása csak lázálom volt. Rögtön meg is akarta mérni a lázát, csakhogy hőmérőt sem hozott magával. Valaki megvigasztalta: ne is törődjön vele, ahogy minden egyéb, úgy a láz is el fog múlni.
Ebben a tudatban szenderedett át a túlvilágra.
Budapesten született 1946-ban. Eredeti szakmája betűöntő. Negyven évig élt Amerikában, ahol több mindent kipróbált több-kevesebb sikerrel. Három novelláskötete, két regénye jelent meg. Az ezredforduló után visszaköltözött Budapestre, ahol 2017. április 3-án tragikus hirtelenséggel elhunyt.
Az a szomoru, hogy ez valahol igaz korhazaink nem dicsekedhetnek a beteg ellatasaval. Ragyogo, szatirikus elvezettel olvastam…..
Reális, remek-vidám írás. Persze nem páciensnek. Ők akkor derülnek majd, ha kiszabadultak.
Én magamról tudom; voltam otthon kórházban.
Megrázó írás. Valódi remekmü.
Vélemény, hozzászólás? Kilépés a válaszból
Your email address will not be published.
A nevem, e-mail-címem, és weboldalcímem mentése a böngészőben a következő hozzászólásomhoz.
Talán ez is érdekli
Mit olvas a világ?
A jövő század tényregénye
A cornwall-i töltött táska
Elfogadom az adatvédelmi szabályzatot
© 2021 - MINDEN JOG FENNTARTVA ÉS MINDEN SZABÁLY BETARTVA.
Ez a honlap saját készítésű irodalmi anyagokat és multimédiás tartalmakat tesz közzé. Publikált anyagaink ebből adódóan eredetiek, tehát jogvédettek. Kereskedelmi célú felhasználásukhoz a szerkesztőség írásos beleegyezése szükséges.